Endla Tuutma

Endla Tuutma (5. detsember 1948 Liivi – 9. august 2020 Nõmme küla) oli eesti metalli- ja maalikunstnik ning raamatukujundaja.

 Elukäik 

Endla Tuutma lõpetas Tartu Kunstikooli dekoratsiooni osakonna ja Eesti Riikliku Kunstiinstituudi metalli erialal. Töötas Tartu Arsis metallikunstnikuna ning aastatel 1989–1995 Saare maakonna peakunstnikuna. 

1980. aastate lõpus hakkas ta peakunstniku ameti kõrvalt merd maalima, kasutades peamiselt pastelltehnikat. Ta korraldas näitusi Haapsalus, Kuressaares, Tallinnas, Bornholmi saarel Taanis ja Soomes. Meremaalid Meremuuseumis – Sirp, 06.06.1997. Tema mahedas koloriidis teosed erinevad traditsioonilisest pastelltehnikast: kortsutatud taustapaberil ja vaikelulistel detailidel on võrdne roll emotsionaalse terviku loomisel.

Ta kujundas ja illustreeris raamatuid ning koostas raamatu "35 aastat Saaremaa kunstiklubi".

Endla Tuutma hukkus 9. augustil 2020 kella 22 paiku Saaremaal Laadjala–Karja tee 26. kilomeetril juhtunud liiklusõnnetuses Kunstnik Endla Tuutma hukkus kodumaja ees auto all, Saarte Hääl, 11.08.2020.. 

 Isiklikku 

Ta sündis Läänemaal Liivi külas. Tema poeg on kunstnik Taave Tuutma.

 Viited 

Kategooria:Eesti kunstnikud
Kategooria:Raamatukujundajad
Kategooria:Eesti Kunstiakadeemia vilistlased
Kategooria:Sündinud 1948
Kategooria:Surnud 2020